31976D0806
L 285/34
JURNALUL OFÍCIAL AL UNIUNII EUROPENE
DECIZIA COMISIEI
din 1 octombrie 1976
de stabilire a unor dispoziții suplimentare privind studiile statistice în vederea determinării potențialului de producție al plantațiilor cu anumite specii de pomi fructiferi care trebuie efectuate de statele membre
(76/806/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/625/CEE a Consiliului din 20 iulie 1976 privind studiile statistice care trebuie realizate de către statele membre în scopul determinării potențialului de producție al plantațiilor cu anumite specii de pomi fructiferi (1), în special articolul 2 alineatul (1) litera B, articolul 2 alineatul (1) litera C și articolul 9,
întrucât, ca urmare a experienței dobândite în timpul studiilor anterioare asupra plantațiilor de pomi fructiferi, clasificarea statistică a caracteristicilor tehnice supuse studiului, după cum se specifică în articolul 2 din Directiva 71/286/CEE a Consiliului din 26 iulie 1971 privind studiile statistice care trebuie efectuate de către statele membre în scopul determinării potențialului de producție al plantațiilor cu anumite specii de pomi fructiferi (2), reprezintă un subiect permanent al anumitor modificări pentru a se asigura continua adaptare a statisticilor la condițiile economice;
întrucât măsurile prevăzute în prezenta decizie sunt în conformitate cu avizul Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Categoriile statistice privind vârsta pomilor și densitatea plantației prevăzute în articolul 2 alineatul (1) litera B și articolul 2 alineatul (1) litera C din Directiva din 20 iulie 1976 apar în anexă.
Articolul 2
Prezenta decizie se adresează statelor membre.
Adoptată la Bruxelles, 1 octombrie 1976.